### Resumé

Der skal afholdes kommunal- og regionalvalg tirsdag den 18. november 2025. Med indeværende sag skal der tages stilling til følgende:

* Valgsteder og udpegning af valgstyrer og tilforordnede vælgere
* Udpegning af brevstemmemodtagere
* Optællere i forbindelse med foreløbig optælling
* Pop-up brevstemmested for sårbare borgere
* Brevstemmeafgivning i visse boformer
* Åbningstider brevstemmer
* Diæter til medlemmer af valgbestyrelsen, valgstyrere og tilforordnede
* Kørselsgodtgørelse til visse tilforordnede og administrative medarbejdere
* Kørselsordning for ældre og svagelige vælgere
* Frist for ansøgning om afgivelse af stemme i hjemmet
* Ansøgninger fra humanitære organisationer om tilladelse til indsamling på afstemningsstederne på valgdagen
* Kommunikation om valg

### Sagsfremstilling

**Valgsteder og udpegning af valgstyrer og tilforordnede vælgere**

##### Godkendelse af valgsteder

Valgsekretariatet anbefaler, at der til det kommende kommunal- og regionalvalg anvendes de samme 34 afstemningssteder, som ved Europa-Parlamentsvalget i 2024. Dog vil valglokalet i [adresse] blive flyttet fra springsalen til den nye hal. På den måde imødekommes kritikpunkter omkring afstanden fra indgangen til valglokalet, da indgangen til hallen er få meter fra indgangen til Idrætscenteret.

Desuden indstiller valgsekretariatet, at den juridiske chef bemyndiges til at foretage nødvendige, praktiske ændringer på de enkelte afstemningssteder.

Byrådet har den 24. april 2024 besluttet, at der for alle afstemningssteder anvendes digitale valglister samt at der benyttes elektronisk brevstemmeprotokol i forbindelse med valg.

##### Politisk udpegede

I tråd med Byrådets beslutning den 24. april 2024 om bemanding i forhold til de forskellige typer af valghandlinger, skal der politisk udpeges en valgstyrerformand pr. valgstedt. På de 23 små valgsteder med et valgbord skal der udpeges 4 valgstyrer og en tilforordnet vælger. På de 11 store valgsteder med 2 eller flere valgborde skal der udpeges fire politisk udpegede valgstyrere/tilforordnede vælgere pr. valgbord.

Det resulterer i et samlet behov for 34 formænd og 219 øvrige politisk udpegede på de 34 valgsteder. Dvs. i alt 253 politisk udpegede personer.

Som ved tidligere valg er fordeling af de 219 politisk udpegede sket ud fra d'Hondts metode på baggrund af resultatet efter kommunalvalget i 2021. Antallet af valgstyreformænd er også beregnet efter d'Hondts metode.

Efter kommunalvalget i 2021 er der sket ændringer i Byrådets sammensætning pga. partiskifte. Det betyder, at Danmarksdemokraterne og løsgænger Rebecca Lauritsen efter fordelingsmetoden ikke vil komme i betragtning i forbindelse med udpegning af valgstyrerformænd/valgtilforordnede. Nye Borgerlige er ikke længere repræsenteret i Byrådet og den lokale partiorganisation bag er nedlagt. Det foreslås, at de pladser som Nye Borgerlige skulle besætte i stedet overgår til Danmarksdemokraterne og løsgænger Rebecca Lauritsen, der i fællesskab besætter pladserne.

Herefter giver det følgende resultat:

|  |  |  |
| --- | --- | --- |
| Parti i Byrådet | Antal valgstyrerformænd | Valgstyrere/tilforordnede |
| A | 12 | 70 |
| B | 1 | 7 |
| C | 4 | 25 |
| F | 2 | 16 |
| O | 1 | 10 |
| V | 13 | 82 |
| Æ/løsgænger | 1 | 9 |
| I alt | 34 | 219 |

Forslag til detaljeret placering af de politisk udpegede valgstyrerformænd, valgstyrere og valgtilforordnede på de enkelte valgsteder fremgår af vedlagte bilag. Ved placering af valgstyrerformænd tages der udgangspunkt i placering ved det seneste valg. Hvis forslaget om, at Nye Borgeliges pladser overgår til Danmarksdemokraterne/Eva With godkendes, vil den valgstyrerformand, som de skal udpege, blive placeret i [adresse].

Jacqueline Lauridsen er blevet ændret, således at det er valgbestyrelsen, der er ansvarlig for brevstemmegennemgangen. Ligeledes er reglerne ændret, så der kan deltage to for valgbestyrelsen i brevstemmegennemgangen i stedet for valgtilforordnede fra hvert valgsted. Det åbner op for en mere fleksibel tilrettelæggelse af opgaven. Såfremt valgbestyrelsen godkender forslag om, at der er to fra valgbestyrelsen, der deltager i opgaven, så skal der ikke udpeges valgtilforordnede til opgaven. Såfremt valgbestyrelsen ikke godkender forslaget, skal der udpeges valgtilforordnede. Hvilke partier, der i givet fald skal udpege valgtilforordnet til opgaven, er markeret med grønt i det vedlagte bilag.

Valgsekretariatet anbefaler desuden, at borgmesteren bemyndiges til at godkende suppleanter ved forfald.

##### 10'er pulje

Der har ved tidligere valg været en pulje på 10 valgtilforordnede til fordeling blandt partier, der ikke var repræsenteret i [adresse]. Som ved Europa-Parlamentsvalget foreslås det, at der oprettes en sådan pulje ud over de 219 politisk udpegede fra partierne. Ved kommunalvalget i 2021 var der en tilsvarende pulje på 10 valgtilforordnede til fordeling blandt partier, der ikke var repræsenteret i [adresse], men var opstillingsberettiget til kommunalvalget. Det foreslås, at puljen bliver afsat til partier og kandidatlister, der er opstillingsberettiget til kommunalvalget i 2025, og ikke på nuværende tidspunkt er repræsenteret i [adresse]. Pladserne foreslås fordelt som ved de seneste valg således, at der er fem pladser i [adresse], tre pladser i Hældagerhallen, en plads i Egtved og en plads i Give.

Det foreslås, at den juridiske chef bemyndiges til at udarbejde en fordelingsmodel for de 10 pladser til de kandidatlister, der er opstillingsberettigede til kommunalvalget i 2025. Er der flere interesserede kandidatlister, end der er pladser, trækkes der lod.

##### Bemanding med administrativ personale

I overensstemmelse med Byrådets beslutning den 24. april 2024, så vil der af administrationen blive udpeget en valgsekretær, en assisterende valgsekretær og en administrativ medarbejder pr. valgsted på de 23 små valgsteder og en valgsekretær, 1-2 assisterende valgsekretærer på de 11 store valgsteder samt en administrativ medarbejder pr. valg bord på de 11 store valgsteder - dog etableres en mindre buffer ved det største valgsted i [adresse] i forhold til administrative medarbejdere.

Der bliver samlet set behov for ca. 129 administrative udpegede, valgsekretærer mv.

**Udpegning af brevstemmemodtagere**

I henhold til § 61, stk. 2, i lov om kommunale og regionale valg skal Byrådet udpege stemmemodtagere blandt de tilforordnede vælgere, som skal fungere som brevstemmemodtagere ved brevstemmeafgivningen, blandt andet i vælgernes eget hjem, på plejehjem samt i visse boformer og boliger efter lov om social service.

Brevstemmer skal afgives til to stemmemodtagere. [adresse] skal være ansat i kommens forvaltning eller på boformen eller boligen eller være udpeget blandt de tilforordnede vælgere i kommunen. Det er således ikke længere et krav at mindst en stemmemodtagere er udpeget blandt de tilforordnede vælgere.

[adresse], der er ansat på boformen eller boligen, skal udpeges blandt personale, der udelukkende eller fortrinsvis varetager administrative funktioner.

Personer, der yder personlig eller praktisk hjælp m.v. hjemmet, samt hjemmesygeplejerske og andre aktivt udøvende i hjemmesygeplejerskeordningen kan ikke udpeges som brevstemmemodtagere.

Ved kommunalvalget i 2021 blev der udpeget 18 hold (á to personer), som kører over to dage, hvor den ene var udpeget af partierne og den anden blandt personale ansat i kommunens forvaltning.

Valgsekretariatet anbefaler, at dette fastholdes.

Valgsekretariatet anbefaler, at de 18 brevstemmemodtagere udpeges af partierne med udgangspunkt i samme fordelingsmetode, som blev anvendt ved tidligere valg. Det betyder, at alle partier, der blev valgt ind ved kommunalvalget i 2024 i Byrådet, først får tildelt én plads, hvorefter resten tildeles efter dPete Skov metode. For at tage hensyn til de ændringer, der er sket i Byrådet efter kommunalvalget i 2021 foreslås det, at Danmarksdemokraterne og løsgænger Rebecca Lauritsen får tildelt en plads inden resten fordeles efter d'Hondts metode til de indvalgte partier.

|  |  |  |
| --- | --- | --- |
| Partier/kandidatlister i Byrådet | Tildeling forlods | Resterende brevstemmemodtagere - Vejle Modellen |
| A | 1 | 4 |
| B | 1 | 0 |
| C | 1 | 1 |
| F | 1 | 1 |
| O | 1 | 0 |
| V | 1 | 4 |
| Æ | 1 | 0 |
| Løsgænger | 1 | 0 |
| I alt | 8 | 10 |

Valgsekretariatet anbefaler desuden, at de øvrige brevstemmemodtagere udpeges af JURA blandt kommunens ansatte.

**Optællere i forbindelse med foreløbig optælling**

På baggrund af de gode erfaringer fra Europa-Parlamentsvalget med at invitere borgere ind til at deltage i optællingen af stemmesedler på valgaftenen foreslås det, at der også i forbindelse med kommunal- og regionalvalget inviteres borgere ind til opgaven.

I forbindelse med kommunal- og regionalvalget skal der bruges i alt 150 optællere, som sendes ud til valgstederne og hjælper med optællingen på valgaftenen, når valgstedet er lukket.

På baggrund af erfaringer fra Europa-Parlamentsvalget foreslår valgsekretariatet, at halvdelen af optællerne også denne gang rekrutteres blandt borgere, dvs. at der rekrutteres 75 borgere til opgaven.

I forbindelse med Europa-Parlamentsvalget blev der sendt information ud til uddannelsesinstitutioner om mulighed for at melde sig opgaven, samt beskrivelse af de krav man skal opfylde for at kunne deltage (Borgeren skal bo i Vejle Kommune og have valgret). Der blev sendt et link til tilmeldingssiden med information om, fra hvilket tidspunkt det ville være muligt at tilmelde sig. Tilmeldingen skete efter først-til-mølle princippet.

En række andre kommuner rekrutterer ligeledes borgere til deltagelse i løbet af valgdagen eller til optælling på valgaftenen, herunder Odense og [adresse].

Valgsekretariatet har indstillet at valgbestyrelsen indstiller overfor Byrådet, om der skal rekrutteres blandt unge på uddannelsesinstitutionerne eller om der skal rekrutteres bredere blandt borgerne i Vejle Kommune

Det indstilles endvidere, at borgere, der deltager i optællingen, modtager samme honorar, som de medarbejdere, der deltog i optællingen, hvilket svarer til dobbelt diætsats dvs. 2 x 455 kr. i alt 910 kr. (2025-niveau).

**Pop-up brevstemmested for sårbare borgere**

Formålet er give grupper af sårbare borgere en nemmere adgang til at stemme til valget. Valgsekretariatet har overvejet mulighederne for at lave et pop-up brevstemmested, placeret i andre rammer end i de lokaler, hvor Borgerservice normalt holder til, og hvor der normalt kan brevstemmes.

Valgsekretariatet foreslår, at der som en prøvehandling placeres et pop-up brevstemmested en eftermiddag i et par timer på [adresse], [adresse] i Vejle.

I [adresse] er der blandt andet lokaler, der anvendes som åbent værested for udviklingshæmmede og personer med senhjerneskade. Desuden er der i stueetagen Café Pap, som anvendes af brugerne i huset. Det er borgere, der arbejder på [adresse], der betjener kunderne i [adresse]. Herudover rummer lokalerne arbejdspladser for en række kommunalt ansatte. Papirfabrikken er valgt på baggrund af, at den er forholdsvis centralt placeret i Vejle by og at der dagligt er en række borgere, der har deres gang i huset.

Valgsekretariatet har været på besøg i [adresse] og der er flere egnede lokaler til at placere et pop-up brevstemmested.

**Brevstemmeafgivning i visse boformer**

Ved en lovændring i 2008 blev kredsen af de boformer og boliger, hvor der kan afgives brevstemme uden at følge fremgangsmåden for afgivelse af brevstemme i hjemmet, udvidet, da loven var ude af trit med de forskellige boformer, der tilbydes ældre, handicappede, voldsramte kvinder og personer med særlige problemer.

Byrådet kan dog i medfør af § 60, stk. 2, i lov om kommunale og regionale valg beslutte, at beboere i følgende boformer og opholdssteder fortsat skal stemme efter reglerne om brevstemmeafgivning i eget hjem (som kræver at vælgeren ansøger herom):

* Boformer til midlertidigt eller længerevarende ophold for voksne, der på grund af nedsat fysik eller psykisk funktionsevne eller særlige sociale problemer har behov herfor samt boformer for voksne, der drives efter nævnte lovs forsøgsbestemmelser,
* Opholdssteder uden for de pågældendes bolig, hvor kommunen efter lov om social service giver tilbud om personlig hjælp, omsorg og pleje m.v. til person, som på grund af midlertidig eller varigt nedsat fysisk eller psykisk funktionsevne har behov herfor (dagcentre m.v.).
* Lette kollektivboliger og boliger og hjem for gamle, syge og svagelige, der er omfattet af de i medfør af lov om boligbyggeri og lov om almene boliger m.v. fastsatte foreskrifter.

Det foreslås, som ved de forudgående valg, herunder kommunal- og regionalvalget i 2021, at Byrådet træffer beslutning om at lade beboerne i ovennævnte boformer og opholdssteder stemme efter reglerne om brevstemme i hjemmet, herunder at der ikke kan ske brevstemmeafgivning på dagcentrene.

**Åbningstider brevstemmer**

Det vil være muligt, at brevstemme i kommunerne fra tirsdag den 7. oktober 2025.

Det fremgår af § 62, stk. 2, i lov om kommunale og regionale valg, at der på mindst ét af de steder i kommunen, hvor enhver vælger kan brevstemme skal holdes åbent for brevstemmeafgivningen i tidsrummet kl. 9-16 den sidste dag, hvor der kan brevstemmes. Der kan brevstemmes til og med fredagen før valgdagen. Dvs. der skal fredag den 14. november 2025 holdes åbent i førnævnte tidsrum.

Det foreslås, at der er åbent for brevstemmeafgivningen ved Borgerservice i Vejle kl. 9-16 fredag den 14. november 2025.

Derudover fremgår det af vejledningen til lov om kommunale og regionale valg, at det vil være hensigtsmæssigt at holde brevstemmeafgivningsstederne i kommunen åbent nogle timer de to forudgående lørdage før den sidste dag for brevstemmeafgivningens afslutning.

Ved det seneste valg, Europa-Parlamentsvalget, holdt man åbent fra kl. 10.00-13.00 i [adresse] i Vejle og [adresse] i Give, Jelling, Børkop og Egtved de to forudgående lørdage før den sidste dag for brevstemmeafgivningen. Valgsekretariatet indstiller, at der lørdag den 1. november og 8. november 2025 holdes åbent for brevstemmeafgivning fra kl. 10.00-13.00 i [adresse] i Vejle og [adresse] i Give, Jelling, Børkop og Egtved.

Der ud over vil der mulighed for at afgive brevstemme i brevstemmeperioden inden for de normale åbningstider i [adresse] i Vejle. Desuden vil det være muligt at brevstemme i de fire kulturhuse efter 7. oktober 2025, når Borgerservice har åbent i de fire kulturhuse (mobil Borgerservice).

**Diæter til medlemmer af valgbestyrelsen, valgstyrere og tilforordnede**

Efter § 18, stk. 3, i lov om kommunale og regionale valg ydes der til medlemmer af valgbestyrelsen, valgstyrere og tilforordnede vælgere et diætbeløb efter reglerne i lov om kommunernes styrelse. Efter lov om kommunernes styrelse udgør diætbeløb 455 kr. ( 2025-tal) for kommunale hverv indtil fire timer, og for mere end fire timer det dobbelte diætbeløb, max 910 kr. pr. dag.

Der er skabt hjemmel til, at Byrådet kan beslutte, at der ikke ydes diæter, eller at de diæter, der ydes udgør et andet beløb end de gældende diætsatser, jf. § 18, stk. 3, i lov om kommunale og regionale valg. Dog gælder der et loft for, hvor høj diætsatsen kan være nemlig tilsvarende det femdobbelte af det beløb, der ydes til møder af ikke over fire timers varighed - dvs. 2275 kr. - svarende til maksimumbeløbet for ydelser af erstatning for tabt arbejdsfortjeneste til byrådsmedlemmer efter reglerne i lov om kommunernes styrelse.

Ved kommunal- og regionalvalg 2017 besluttede valgbestyrelsen, at diætbeløbet skulle forhøjes til 4 x 415 i alt 1.660 kr. (2017-niveau). Disse retningslinjer er blevet anvendt ved alle valg siden.

Valgsekretariatet anbefaler, at diæten fortsat fastsættes til 4 x 455 kr. i alt 1.820 kr. (2025-niveau) for deltagelse på hele valgdagen til valgbestyrelsen, valgstyrere og tilforordnede vælgere.

For valgstyrere og tilforordnede vælgeres deltagelse i indhentning af brevstemmer og til valgstyrerformændene i forbindelse med deltagelse i informationsmøde forud for valgdagen indstilles det, at der ligesom ved tidligere valg, ydes diæter efter reglerne i lov om kommunernes styrelse.

**Kørselsgodtgørelse til visse tilforordnede og administrative medarbejdere**

Valgloven indeholder ikke direkte hjemmel til at udbetale kørselsgodtgørelse til de af Byrådets udpegede valgstyrere/tilforordnede vælgere. Byrådet skal tage stilling, hvis der skal udbetales kørselsgodtgørelse.

I forbindelse med Europa-Parlamentsvalget i 2014 og de efterfølgende valg blev det besluttet at udbetale kørselsgodtgørelse til dels de tilforordnede og administrativt udpegede, der fungerer som brevstemmemodtagere i vælgernes eget hjem/på plejehjem (for kørsel mellem [adresse]), dels til de valgstyrerformænd og valgsekretærer der henter/ afleverer valgmateriale i DGI-Huset om morgenen/aftenen på valgdagen (for kørsel mellem DGI-Huset og afstemningsstedet og retur).

Vejle Kommune ændrede reglerne for kørselsgodtgørelse for administrative medarbejdere pr. 1. februar 2021, således at de administrative medarbejdere får udbetalt den lave kørselsgodtgørelse, jf. Skatterådets fastsatte takster for kilometerkørsel. For 2025 udgør den lave takst 2,23 kr. pr. km. Den høje takst udgør i 2025 3,81 kr. pr. km.

Da det må forventes, at mange vil værge sig ved at stille egen bil til rådighed i forbindelse med deres virke under valget, hvis de alene modtager den lave takst, foreslås det, at der for kørsel i forbindelse med valget udbetales kørselsgodtgørelse efter den høje takst (3,81 kr. pr. km i 2025-niveau) i ovennævnte tilfælde både til valgstyrere/ tilforordnede vælgere og de administrative medarbejdere. Udgiften anslås til ca. 13.000 kr.

Valgsekretariatet indstiller, at der til det kommende kommunal- og regionalvalg udbetales kørselsgodtgørelse i samme omfang og på samme måde som ved de tidligere valg.

**Kørselsordning for ældre og svagelige vælgere**

Ved de seneste mange valg har der været tilbudt kørselsordning til ældre og svagelige vælgere på valgdagen.

* Der blev brugt ca. 700 kr. ved Europa-Parlamentsvalget 2019
* Der blev brugt ca. 900 kr. ved folketingsvalget i 2019
* Der blev brugt ca. 3.000 kr. ved kommunal- og regionalvalget i 2021
* Der blev brugt ca. 800 kr. ved folkeafstemningen i juni 2022
* Der blev brugt ca. 1.100 kr. ved folketingsvalget i november 2022
* Der blev brugt ca. 400 ved Europa-Parlamentsvalget i 2024

Valgsekretariatet anbefaler, at der i lighed med tidligere tilbydes kørselsordning til ældre og svagelige vælgere på valgdagen ved det kommende kommunal- og regionalvalg.

**Frist for ansøgning om afgivelse af stemme i hjemmet**

I henhold til § 60, stk. 4, i lov om kommunale og regionale valg kan en vælger, der på grund af sygdom eller manglende førlighed ikke vil kunne møde frem til afstemningsstedet brevstemme i eget hjem. Anmodning om at brevstemme i vælgers eget hjem skal indgives senest kl. 18.00 torsdagen 12 dage før valgdagen - dvs. den 6. november 2025.

Der er hjemmel til, at Byrådet kan fastsætte en senere frist for indgivelse af ansøgning om at afgive stemme i hjemmet, dog senest fredag før valgdagen.

Ved Europa-Parlamentsvalget i 2024 var fristen fastsat efter kravet i lovgivningen.

Af hensyn til den administrative planlægning af ruter mm i forbindelse med indhentning af brevstemmer i eget hjem foreslås det, at fristen fastsættes i overensstemmelse med kravet i lovgivningen til torsdag den 6. november 2025 kl. 18.00.

**Ansøgninger fra humanitære organisationer om tilladelse til indsamling på afstemningsstederne på valgdagen**

Byrådet afgør, hvorvidt der må ske indsamling til almennyttige formål på valgdagen ved de enkelte afstemningssteder.

Indsamlingerne skal ske i overensstemmelse med reglerne i indsamlingsloven. Det indebærer bl.a.. at en indsamling kræver tilladelse fra Indsamlingsnævnet.

Eventuelle indsamlinger skal i øvrigt foregå således, at de ikke på nogen måde kan forstyrre valghandlingen, herunder gøre det besværligt at komme ind og ud af valglokalerne. Det skal således være muligt for vælgerne at komme ind og ud af valglokalerne uden at blive standset eller anråbt af eventuelle indsamlere ved afstemningsstedet.

Ved tidligere valg har det været besluttet, at meddele afslag på ansøgninger fra blandt andet humanitære organisationer om tilladelse til at gennemføre indsamlinger på valgstederne på selve valgdagen.

Røde Kors har tilbage i 2019 oplyst, at de samler ind i 82 kommuner i forbindelse med afholdelse af valg. Blandt de kommuner er Odense og København.

Valgsekretariatet indstiller, at valgbestyrelsen drøfter og anbefaler overfor Byrådet, om der skal gives tilladelse til, at der må ske indsamling til almennyttige formål på valgdagen ved de enkelte afstemningssteder inden for rammerne af valgloven.

**Kommunikation om valg**

I 2021 lå [adresse] stemmeprocent på 67,14%. Det er under landsgennemsnittet på 67,21%.
Som på landsplan, er der i Vejle Kommune mange unge på 18 år der stemmer (73%), færre i alderen 19-21 stemmer (58,7%), og færrest i alderen 22-29 år (45,1%). Flere kvinder end mænd stemmer (68,9% mod 65,4%). Stemmeprocenten er lavest hos borgere i den erhvervsdygtig alder der er uden for arbejdsmarkedet, og hos indvandrere og deres efterkommere.

Det foreslås, at Vejle Kommune kører en kommunikationskampagne op til kommunalvalget for generelt at gøre opmærksom på kommunalvalget og øge stemmeprocenten. Formålet er at sikre en god, ligeværdig kommunikation og information om valget i Vejle Kommune rettet mod alle [adresse] borgere uanset alder, bopæl, etnicitet, uddannelse m.v. Der lægges op til at anvende KLs fælleskommunale kampagne ”Stem Med”, som også er blevet anvendt ved seneste kommunalvalg.

Det fysiske og digitale kampagnemateriale vil blive tilgængeligt i sensommeren 2025. For at styrke stemmeprocenten foreslås det at bruge tre forskellige veje til at nå borgerne i kommunen: digital kommunikation, print og byrumskommunikation:

1. Digital kommunikation kan ske på hjemmeside, sociale medier, netavis og radio.
2. Print kommunikation kan være i busskure, hos Borgerservice, på bibliotekerne og i aviser.
3. Byrumskommunikation kan ske i Vejle by og centerbyerne med f.eks. valgbænke placeret rundt i byen og bannere.

Det foreslås, at der bruges et miks af ovenstående med udgangspunkt i KLs kampagnemateriale. Forslag og kampagne er uddybet herunder.

**Kommunikationskampagne i forbindelse med kommunalvalget 2025**

KL står som tidligere år bag den fælles kampagne, dog uden regioner og Indenrigsministeriet i år. Koncept og budskabet ”Stem med” anvendes, og Vejle Kommune har mulighed for at koble sig på, hvor det giver mening.

Ved dette års kommunalvalg har KL udvidet kampagnen i tre spor.

1. Hvad går du ind for?
2. Stem med!
3. Alle ”børnene”.

KLs forslag til de tre spor er vedlagt.

Det anbefales at bruge spor 1 og 2, der begge er målrettet alle i den stemmeberettiget alder.

Formålet er at sikre en god, ligeværdig kommunikation og information om valget i Vejle Kommune rettet mod alle [adresse] borgere uanset alder, bopæl, etnicitet, uddannelse m.v.

Herudover vil det være fokus på bred information og kommunikation med henblik på at øge stemmeprocenten; fx gøre opmærksom på tilstedeværelse i Borgerservice i [adresse] i Give, Egtved, Jelling og Børkop, og hvor man kan brevstemme; samt gøre opmærksom på muligheden for gratis kørsel til valgstedet på valgdagen.

Jf. ovenstående formål og fokus foreslås det at anvende følgende 8 spor i kommunikationen:

### 1. Brug af kampagnekonceptet: ”Stem med” på tværs af alle vores aktiviteter og alle vores kanaler:

Jo mere logoet bliver brugt, desto mere styrker det den samlede fortælling og opfordring til at stemme. KL kører landskampagne på landsdækkende medier. Vi understøtter kampagnen ved at bruge konceptet på alle vores lokale medier. Med afsæt i spor 1 ”Hvad går du ind for” og 2 ”Stem med”, foreslås at udarbejde grafik til sociale medier, især med øje for ’stories’ der vil være aktive i rul på 24 timer. Disse opslag vil nå ud til en bred målgruppe og være tilgængelige for både vores følgere på sociale medier og dem der ikke normalt ville følge Vejle Kommune. Stories/opslag skal fokusere på information om valget; at stemme sammen og praktisk information lige op til valget den 18. november.

### 2. Information om kommunalvalget på flere sprog

Det foreslås at anvende flere sprog i kommunikationen på fx hjemmesiden, i flyers mm: engelsk, arabisk, tyrkisk, rumænsk og polsk. De endelige sprogversioner og distributionskanaler aftales med Sundhed og Den Sociale Helhedsplan og bygger videre på de gode erfaringer, vi har opnået ved tidligere valg.

### 3. Vejle.dk og vejle.dk/valg

Kampagne på hjemmesiden med opfordring til at brevstemme – eller stemme på valgdagen. Alle de nødvendige informationer om valget og opfordring til at stemme, inklusive. ”spot på” banner og nyheder.

### 4. Digital kampagne i lokale aviser

Digital kampagne på [adresse] hjemmeside, udelukkende målrettet [adresse] borgere:

Fx tre ugers enkeltbanner på Vafo.dk – med opfordring til at stemme – 300.000 visninger.

Ejerskabsvisninger (hele fronten på forsiden) 40.000 visninger – op til valget.

Online annoncering på voreslokalavis.dk ([adresse]) løbende på [adresse] faste annonceplads.

### 5. Avisannoncer

¼ sides annonce i alle 5 ugeaviser og VAF ved åbning for brevstemmer. ¼ sides annonce i alle 5 ugeaviser og VAF i de to sidste uger op til valget. Dertil kommer pligtannoncering – lørdagsåbent, brevstemmer, kørsel, valgcafé m.v.

½ sides annonce i [adresse] i forbindelse med den butiksomdelte version udkommer i Give.

### 6. Radiospot på VLR

15 spots dagligt á 20 sekunder over 10 dage – midt i perioden.

### 7. Fysisk materiale

Flyers, plakater og roll-ups til biblioteker og Borgerservice. Disse kan benyttes forud for fx besøg af Borgerservice i kulturhusene, hvor borgerne kan brevstemme, lørdagsåbent m.v. Kan omdeles i boligområder via Lokalråd, foreninger m.v.

Bannere på Rådhustorvet, bibliotekerne i centerbyer.

### 8. Tiltag i byrummet

Bænke i Vejle by og i centerbyerne med fokus på ”Stem Med!”. Bænkene skal fungere som byrumskampagner, der skal gøre opmærksom på valget.

Man kan muligvis bruge fællesskabsmøbler fra Landsstævnet 2025 i Vejle. Bænkene vil være en bæredygtig løsning, der vil kunne genbruges/bruges i bybilledet efter valget.

**Økonomi**

Ovenstående 8 spor i [adresse] kommunikationskampagne op til Kommunalvalget 2025 vurderes at medføre følgende økonomi:

Overslag

|  |  |
| --- | --- |
| *Indsats* | *Forventet ramme* |
| Digital annoncering, lokalaviser | 20.000 |
| Annoncer i lokalaviser | 20.000 |
| Radiomarkedsføring | 20.000 |
| Annoncering [adresse] kanaler | 15.000 |
| Bannere og bænke i byrum | 50.000 |

### Økonomi

Afvikling af kommunal- og regionalvalget den 18. november 2025 skønnes at medføre en udgift på ca. 4,6 mio. kr., heraf finansieres 1,319 mio. kr. via kontoen til afholdelse af valg i 2025. Restbeløbet på 3,281 mio. kr. foreslås finansieret af Byrådets båndlagte midler i Den Centrale Reservepulje.

![](data:image/jpeg;base64...)

Opsummering af bevillingsmæssige konsekvenser vedr. DRIFT:

Sagen medfører, at der bevilges 3,281 mio. kr. til dækning af kommunal- og regionalvalget. Beløbet finansieres af Byrådets båndlagte midler i Den Centrale Reservepulje i 2025. Den resterende udgift på 1,319 mio. kr. afholdes af det afsatte budget til valg i 2025.

Høring:

Centralt Budget har ingen bemærkninger af bevillingsmæssig karakter. Det kan oplyses, at der resterer 13,6 mio. kr. af Byrådets båndlagte midler i Den Centrale Reservepulje.

### Sagens videre forløb

Sagen skal behandles i Økonomiudvalget og Byrådet.

### Historik

**Valgsekretariatet indstiller den 15. maj 2025:**

at der til det kommende kommunal- og regionalvalg anvendes de samme 34 afstemningssteder, som ved Europa-Parlamentsvalget i 2024.

at den juridiske chef bemyndiges til at foretage nødvendige, praktiske ændringer på de enkelte afstemningssteder.

at forslaget til bemanding på valgstederne af valgstyrerformænd og valgstyrere/tilforordnede godkendes, herunder at partierne selv fordeler personerne ud fra den udarbejdede fordelingsplan, og at borgmesteren bemyndiges til at godkende suppleanter ved forfald.

at den juridiske chef bemyndiges til at udarbejde en fordelingsmodel for de 10 pladser til de kandidatlister, der er opstillingsberettigede til kommunalvalget i 2025, men som ikke på nuværende tidspunkt er repræsenteret i Byrådet. Er der flere interesserede kandidatlister, end der er pladser, trækkes der lod.

at partierne udpeger 18 brevstemmemodtagere, som beskrevet i sagsfremstillingen, og at 18 brevstemmemodtagere udpeges blandt kommunens ansatte, og eventuelle øvrige brevstemmemodtagere udpeges af JURA.

at der rekrutteres 75 borgere til at deltage som optæller på valgaftenen den 18. november 2025.

at valgbestyrelsen indstiller overfor Byrådet, om der skal rekrutteres blandt unge på uddannelsesinstitutionerne eller om der skal rekrutteres bredere blandt borgerne i Vejle Kommune

at borgere, der deltager i optællingen, modtager samme honorar som de medarbejder, der deltager i optællingen.

at valgsekretariatet arbejder videre med at have et pop-up brevstemmested i [adresse] en eftermiddag i to timer op til kommunal- og regionalvalget den 18. november 2025, som en prøvehandling.

at beboerne i de nævnte boformer skal stemme efter reglerne om brevstemmeafgivning i eget hjem ved det kommende kommunal- og regionalvalg, som beskrevet i sagsfremstillingen.

at der er åbent for brevstemmeafgivningen ved Borgerservice i Vejle kl. 9-16 fredag den 14. november 2025.

at der lørdag den 1. november og 8. november 2025 holdes åbent for brevstemmeafgivning fra kl. 10.00-13.00 i [adresse] i Vejle og [adresse] i Give, Jelling, Børkop og Egtved.

at diæten fastsættes til 4 x 455 kr., i alt 1820 kr. (2025-niveau) for deltagelse på hele valgdagen til valgbestyrelsen, valgstyrere og tilforordnede vælgere.

at valgstyrere og tilforordnede vælgere for deltagelse i indhentning af brevstemmer og til valgstyrerformændene i forbindelse med deltagelse i informationsmøde forud for valgdagen ydes diæter efter reglerne i lov om kommunernes styrelse.

at der udbetales kørselsgodtgørelse, som beskrevet i sagsfremstillingen efter den høje kørselstakst til de valgstyrere/tilforordnede og administrative medarbejdere, der ved det kommende kommunal- og regionalvalg skal fungere som:

        a) brevstemmemodtagere i vælgernes eget hjem, på plejehjem m.v.

        b) hente/aflevere valgmateriale i DGI-Huset på valgdagen

at der som ved tidligere valg skal tilbydes kørselsordning til ældre og svagelige vælgere.

at fristen for ansøgning om afgivelse af stemme i eget hjem forsættes til torsdag den 6. november 2025 kl. 18.00.

at valgbestyrelsen drøfter og anbefaler overfor Byrådet, hvorvidt der skal gives tilladelse til at gennemføre indsamlinger på valgstederne på valgdagen inden for rammerne af valgloven.

at der igangsættes en kommunikationsindsats på baggrund af spor 1 og spor 2 i KLs kampagnemateriale.

at kommunikationskampagnen iværksættes i de fremlagte 8 spor.

at de bevillingsmæssige konsekvenser godkendes, jf. bevillingsskema under afsnittet Økonomi.

**Beslutning fra Valgbestyrelsen den 15. maj 2025:**

Anbefalet.

Valgbestyrelsen indstiller overfor Byrådet, at der rekrutteres blandt unge på uddannelsesinstitutionerne.

Valgbestyrelsen anbefaler overfor Byrådet, at der gives tilladelse til at gennemføre indsamlinger på valgstederne på valgdagen inden for rammerne af valgloven, dog således at der maks kan stå to organisationer på et valgsted. Hvilke to afgøres ved lodtrækning. Arne Christoffersen stemte imod denne dot.

#### Beslutning fra Økonomiudvalget, den 19. maj 2025, punkt 119:

Anbefales.

Arne Christoffersen stemte imod dot vedrørende tilladelse til indsamling på afstemningsstederne på valgdagen.

### Beslutning

Byrådet godkender valgbestyrelsens indstilling.

Arne Christoffersen stemte imod dot vedrørende tilladelse til indsamling på afstemningsstederne på valgdagen.